OpenLLM-France/wikimedia huggingface dataset:
# F.lux

f.lux és un programa informàtic multiplataforma que ajusta la temperatura de color de la pantalla segons la ubicació i l'hora del dia. Està dissenyat per reduir la fatiga visual durant l'ús nocturn del dispositiu i d'aquesta manera minimitzar l'alteració de les fases del son.

## Funcionalitat

Un cop instal·lat, l'usuari pot especificar la seva ubicació tot introduint el nom del lloc, el codi postal o les coordenades geogràfiques. Aleshores el programa calibra automàticament la temperatura de color de la pantalla en funció de l'hora en què té lloc la sortida i la posta del Sol a la ubicació escollida. Al capvespre disminuirà gradualment la temperatura cap a un color més càlid i a l'alba restablirà el color original.
A més, f.lux ofereix diversos perfils i valors predefinits de temperatures de color perquè el programa s'adapti a diferents activitats. Per exemple, inclou un mode per a la visió de pel·lícules, un mode de cambra fosca (pantalla vermella i en negatiu), un mode de vinyetatge i un d'escala de grisos. A la versió de f.lux per a ordinador la programació horària es pot invertir per tal que proporcioni llum càlida durant el dia.
El programa també pot controlar el sistema d'il·luminació Philips Hue de manera que la temperatura de color de l'entorn estigui d'acord amb la configuració de f.lux. I també, amb la combinació de tecles Alt+PgUp i Alt+PgDn, l'usuari pot augmentar o disminuir la brillantor de la pantalla tot conservant la mateixa temperatura de color.

## Eficàcia

La hipòtesi dels creadors de f.lux és que l'alteració de la temperatura de color d'una pantalla per tal de reduir la preeminència de la llum blanca-blava a la nit millora la qualitat del son. La reducció de l'exposició a la llum blava durant les hores nocturnes s'ha relacionat amb l'increment de la secreció de melatonina. Encara que el desenvolupador ofereix una llista de recerques rellevants a la seva pàgina web, f.lux no ha estat provat científicament per tal de determinar la seva eficàcia.

## Referències

* ↑ Zukerman, Erez. «Review: f.lux makes your computer usable at night». PCWorld, 31-10-2013. [Consulta: 13 febrer 2020].
* 1 2 3 4 Tanous, Jim. «Save Your Eyes and Improve Your Sleep with f.lux for OS X and Windows». TechJunkie, 15-10-2014. [Consulta: 11 febrer 2020].
* 1 2 3 «Review: f.lux makes your computer usable at night», 31-10-2013. [Consulta: 3 març 2015].
* ↑ «f.lux has been updated to a new version». justgetflux.com. [Consulta: 12 febrer 2020].
* ↑ Hoffman, Chris. «Reduce Eye Strain and Get Better Sleep by Using f.lux on Your Computer». How-To Geek, 10-09-2017. [Consulta: 13 febrer 2020].

## Vegeu també

* Ritme circadiari.

## Enllaços externs

* F.lux - Lloc web oficial
* The Benefits of Avoiding Blue Light Before Bedtime. Explica els beneficis de filtrar la llum blava per a la qualitat del son.
# Fet científic

En ciència, fet és una observació verificable i objectiva. Se sol contraposar a teoria, que és una explicació o interpretació dels fets. En Filosofia de la ciència, s'ha qüestionat (notablement per Thomas Kuhn, però també per altres) si els fets científics són sempre dependents de la teoria en algun grau (ja que saber quins fets mesurar i com mesurar-los requerix alguna pressuposició sobre els mateixos fets). En el terreny dels estudis científics s'entenen generalment com a entitats que existixen dins de complexes estructures socials de confiança, acreditació, institucions i pràctiques individuals.

## Vegeu també

* Mètode científic
# Dodó de Gareja

Dodó de Gareja (Geòrgia, s. VI - Gareja, Geòrgia, 596) fou un príncep de Geòrgia, monjo al monestir de David Gareja. És venerat com a sant per l'Església Ortodoxa i les esglésies de Geòrgia i Siríaca.

## Biografia

Dodó era membre de la família reial Andronikashvili. Atret per la vida religiosa, volgué ésser monjo de jove i fou tonsurat. Es retirà a fer vida eremítica a Ninotsminda (Kakhètia).
En sentir parlar de les virtuts i miracles del monjo David de Gareja, anà al seu eremitori per ésser-ne deixeble. Des de llavors, hi visqué en aquest complex monàstic. David restà gratament impressionat per la devoció i virtuts de Dodó i l'escollí perquè, amb altres monjos, fundessin altres eremitoris i monestirs a la rodalia de Gareja.
Aviat, s'havien fet prop de dues-centes noves ermites; Dodó vivia en una gruta molt petita, on es lliurava a la penitència i l'ascesi. David va guarir miraculosament el fill del príncep Bubakar de Rustavi qui, com a recompensa, li donà recursos per mantenir els monjos de Gareja; David en prengué una part només i n'envià la restant a Dodó, juntament amb Bubakar, perquè fos batejat per ell. Dodó batejà el príncep, la seva família i el seguici.
Dodó morí en llaor de santedat a la seva ermita, on fou sebollit pels seus deixebles i on, amb el temps, s'aixecà una església.
Venerat com a sant per les esglésies ortodoxes georgiana, siríaca i grega, té festivitat litúrgica el 15 de juny (a l'Església de Geòrgia i a la de Síria, que correspon al 2 de juny del calendari julià) i el 7 de juny (Església Ortodoxa).

## Bibliografia

* Cosaque ami de Dieu. "Fêté le 9 juin : Saint Dodo du Monastère de Saint David Gareji, Géorgia".
# FLB

FLB té els següents significats:
* Front d'Alliberament de Bretanya (del seu nom en francès Front de Libération de la Bretagne), grup armat històric per la independència de Bretanya
* Frysk Ljeppers Boun, màxima institució reguladora de l'esport del fierljeppen a Frísia (Països Baixos)
* Federació Luxemburguesa de Bàsquet, màxima institució reguladora del bàsquet a Luxemburg
# Can Jan

* Per a altres significats, vegeu «Can Jan (Osor)».
Can Jan és un habitatge al nucli d'Artés (Bages) notable per una finestra datada al 1582. Es tracta d'una finestra adovellada, emmarcada als laterals per unes columnes estriades de pedra que sobresurten en relleu de les dovelles laterals. Al capdamunt de les dues columnes hi ha un capitell que fa de suport d'un escut que a la vegada serveix de base a la llinda de la finestra. La data (1582) és a la part central de la llinda, gravada dins d'una mena d'escut i a cada costat posa "M - IVAN". L'ampit de la finestra, també de pedra, té el suport de dues mènsules (una per cada columna): a la base esquerra hi ha un cap i a la de la dreta una figura desdibuixada. Tota l'obra és treballada en pedra arenosa.
Can Jan, deuria ésser de les primeres cases edificades al Carrer del Mig, ja que aquest carrer fou edificat bàsicament al s. XVII. Era el carrer més noble del poble que anava en direcció a la plaça del castell.

## Notes

* 1 2 3 «Can Jan». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Transducció de senyal

En biologia, la transducció de senyal fa referència a qualsevol procés en el qual una cèl·lula converteix un tipus de senyal biològic o un estímul en un altre. En molts processos de transducció de senyal hi estan involucrats seqüències ordenades de reaccions bioquímiques i reaccions químiques de l'interior de la cèl·lula les quals són catalitzades per enzims i activades per segons missatgers resultant en una via de transducció de senyal. Aquests processos són normalment ràpids, emprant-se només mil·lisegons en el cas del flux d'ions, o de minuts per l'activació de proteïnes i lípids amb cascada de kinasa, però alguns poden tardar hores, i fins i tot dies (com en el cas de l'expressió de gens) fins que es completen. El nombre de proteïnes i altres molècules que participen en els processos de transducció de senyal s'incrementa a mesura que el procés emanat de l'estímul inicial cascada bioquímica de senyal, que comença amb un relativament petit estímul que provoca una gran resposta. Tal cosa es coneix com a amplificació del senyal.

## Referències

* Cosma Shalizi's "Signal transduction" Notebook from 2003-01-20 sota GFDL
* Werner R. Loewenstein, The Touchstone of Life: Molecular Information, Cell Communication, and the Foundations of Life, Oxford University Press, 1999, ISBN 0-19-514057-5
* Gomperts, Kramer, Tatham, "Signal Transduction", AP/Elsevier [2002], ISBN 0122896319. Llibre de referència, per a més informació: http://www.cellbiol.net.
* Gerhard Krauss, Biochemistry of Signal Transduction and Regulation, Wiley-VCH, 1999, ISBN 3-527-30378-2
* John T. Hancock, Cell Signalling, Addison-Wesley, 1998 ISBN 0-582-31267-1

## Enllaços externs

* Netpath - Sobre la transducció de senyals en humans Arxivat 2012-09-20 a Wayback Machine.
# Hipnàcies

Les hipnàcies (Hypnaceae) són una gran família de molses de distribució cosmopolita dins la classe Bryopsida, subclasse Bryidae i ordre Hypnales. Inclou els gèneres Hypnum i Ptilium dos dels gèneres de molses més coneguts.

## Descripció

Són molses de constitució delicada o robustes. Els caulidis creixen prostrats o verticalment i presenten nombrosos rizoides. Poden presentar ramificació regular o irregular. Els fil·lidis generalment no tenen nervis, estan orientats cap una costat del caulidi i són doblement decurrents. Les cèl·lules dels fil·lidis solen ser allargades (de 10 a 20 vegades l'amplada). La càpsula de l'espermatòfit està sensiblement inclinada.

## Ecologia

Algunes de les espècies es troben en el sotabosc de la taigà del Canadà així com altres boscos climàcics eurosiberians i boreoalpins de pi roig o avet. N'és un exemple Ptilium crista-castrensis, molses que creixen en forma de mantell en el sòl d'aquest tipus de boscos.

## Classificació

| Acosta Allorgea Andoa Austrohondaella Breidleria Bryocrumia Bryosedgwickia Buckiella Callicladium Calliergonella Calohypnum Campylophyllum Caribaeohypnum Chryso-hypnum Crepidophyllum Ctenidiadelphus Ctenidium Ctenium Cupressina | Cyathothecium Dacryophyllum Dimorphella Dolichotheca Drepanium Ectropotheciella Ectropotheciopsis Ectropothecium Elmeriobryum Entodontella Eurohypnum Giraldiella Glossadelphus Gollania Herzogiella Homomallium Hondaella Hyocomium | Hypnum Irelandia Isopterygium Isotheciopsis Leiodontium Macrothamniella Microctenidium Microthamnium Mittenothamnium Orthotheciadelphus Orthothecium Phyllodon Platydictya Platygyrium Podperaea Ptilium Puiggariella Puiggariopsis | Pylaisaea Pylaisia Pylaisiella Rhacopilopsis Rhizohypnella Rhizohypnum Sharpiella Stenotheciopsis Stereodon Stereodontopsis Stereohypnum Syringothecium Taxicaulis Taxiphyllopsis Taxiphyllum Trachythecium Tutigaea Vesicularia |

## Referències

* ↑ «Family: Hypnaceae». ITIS Report, 1999. [Consulta: 27 setembre 2019].
* ↑ Wolkmar Wirth; Ruprecht Düll; Xavier Llimona; Rosa María Ros; Olaf Werner. Guía de campo de los líquenes, musgos y hepáticas. Barcelona: Omega, 2004. ISBN 84-282-1266-X.
* ↑ Hogan, CM. «Black Spruce "Picea Mariana"», 2008. [Consulta: 27 setembre 2019].
# Milà-Sanremo 1987

La Milà-Sanremo 1987 fou la 78a edició de la Milà-Sanremo. La cursa es disputà el 21 de març de 1987 i va ser guanyada pel suís Erich Maechler, que s'imposà en solitari a la meta de Sanremo.
273 ciclistes hi van prendre part, acabant la cursa 160 d'ells.

## Classificació final

| | Ciclista | Equip | Temps |
| 1 | Erich Maechler | Carrera Jeans | 7h 00' 52" |
| 2 | Eric Vanderaerden | Panasonic - Merckx - Agu | + 06" |
| 3 | Guido Bontempi | Carrera Jeans | + 08" |
| 4 | Sean Kelly | KAS | m. t. |
| 5 | Giuseppe Calcaterra | Atala-Ofmega | m. t. |
| 6 | Teun van Vliet | Panasonic - Merckx - Agu | m. t. |
| 7 | Paul Popp | Paini-Bottecchia-Sidi | m. t. |
| 8 | Franco Chioccioli | Gis Gelati-Jollyscarpe | m. t. |
| 9 | Dag Erik Pedersen | Ariostea | m. t. |
| 10 | Rolf Sørensen | Remac-Fanini | m. t. |

## Enllaços externs

* Resultats complets a les-sports.info
# Llista de municipis del districte de Partizánske

Llista de tots els municipis del districte de Partizánske de la regió de Trenčín.
Informació actualitzada per un bot. Els canvis manuals es perdran quan s'actualitzi!
| Municipi | Població | Superfície km² | Densitat | Altitud | Codi postal | Codi territorial | |
| Bošany | 4.063 | 14,4 | 282,35 | 177 | 956 18 | SK0225542733 | Modifica les dades a Wikidata |
| Brodzany | 878 | 18,3 | 48 | 192 | 958 42 | SK0225580449 | Modifica les dades a Wikidata |
| Chynorany | 2.725 | 10,4 | 263,29 | 178 | 956 33 | SK0225543004 | Modifica les dades a Wikidata |
| Hradište | 1.003 | 8,2 | 122,77 | 212 | 958 54 | SK0225542962 | Modifica les dades a Wikidata |
| Ješkova Ves | 496 | 10,4 | 47,74 | 223 | 958 45 (pošta Veľký Klíž) | SK0225556416 | Modifica les dades a Wikidata |
| Klátova Nová Ves | 1.611 | 35 | 45,98 | 198 | 958 44 | SK0225543047 | Modifica les dades a Wikidata |
| Kolačno | 885 | 21,3 | 41,53 | 238 | 958 41 (pošta Veľké Uherce) | SK0225543055 | Modifica les dades a Wikidata |
| Krásno | 526 | 3,6 | 145,71 | 189 | 958 43 | SK0225556246 | Modifica les dades a Wikidata |
| Livina | 118 | 3,2 | 36,65 | 184 | 956 32 (pošta Nadlice) | SK0225556173 | Modifica les dades a Wikidata |
| Livinské Opatovce | 283 | 5 | 56,49 | 193 | 956 32 (pošta Nadlice) | SK0225556190 | Modifica les dades a Wikidata |
| Malé Kršteňany | 527 | 6,3 | 83,78 | 207 | 958 03 (pošta Partizánske 1) | SK0225505129 | Modifica les dades a Wikidata |
| Malé Uherce | 793 | 6 | 132,83 | 211 | 958 03 (pošta Partizánske 1) | SK0225580953 | Modifica les dades a Wikidata |
| Nadlice | 594 | 5,5 | 107,41 | 182 | 956 32 | SK0225505170 | Modifica les dades a Wikidata |
| Nedanovce | 612 | 7 | 87,43 | 180 | 958 43 (pošta Krásno) | SK0225505196 | Modifica les dades a Wikidata |
| Ostratice | 776 | 11,3 | 68,61 | 182 | 956 34 | SK0225505307 | Modifica les dades a Wikidata |
| Partizánske | 21.439 | 22,4 | 958,17 | 190 | 958 01 | SK0225505315 | Modifica les dades a Wikidata |
| Pažiť | 504 | 3,1 | 164,71 | 200 | 958 03 (pošta Partizánske 1) | SK0225505323 | Modifica les dades a Wikidata |
| Skačany | 1.337 | 15,4 | 86,93 | 205 | 958 53 | SK0225505463 | Modifica les dades a Wikidata |
| Turčianky | 140 | 3,7 | 37,53 | 230 | 958 44 (pošta Klátova Nová Ves) | SK0225556271 | Modifica les dades a Wikidata |
| Veľké Kršteňany | 600 | 13,5 | 44,51 | 215 | 958 03 (pošta Partizánske 1) | SK0225505706 | Modifica les dades a Wikidata |
| Veľké Uherce | 1.990 | 27,8 | 71,61 | 230 | 958 41 | SK0225505722 | Modifica les dades a Wikidata |
| Veľký Klíž | 877 | 42,4 | 20,68 | 250 | 958 45 | SK0225505731 | Modifica les dades a Wikidata |
| Žabokreky nad Nitrou | 1.738 | 7 | 249 | 192 | 958 52 | SK0225505803 | Modifica les dades a Wikidata |
# Lluïsa de Hessen-Darmstadt

Lluïsa de Hessen-Darmstadt és el nom dels següents personatges:
* Lluïsa de Hessen-Darmstadt (gran duquessa de Saxònia-Weimar-Eisenach) (1757 - 1830).
* Lluïsa de Hessen-Darmstadt (gran duquessa de Hessen-Darmstadt) (1761 - 1829).
* Lluïsa de Hessen-Darmstadt (princesa d'Anhalt-Köthen) (1779 - 1811).
# Forest (Mississipi)

Forest és una població dels Estats Units a l'estat de Mississipi. Segons el cens del 2000 tenia 5.987 habitants.

## Demografia

Segons el cens del 2000, Forest tenia 5.987 habitants, 2.085 habitatges, i 1.478 famílies. La densitat de població era de 177,7 habitants per km².
Dels 2.085 habitatges en un 36,5% hi vivien nens de menys de 18 anys, en un 41,6% hi vivien parelles casades, en un 24,1% dones solteres, i en un 29,1% no eren unitats familiars. En el 23,7% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,25.
Per edats la població es repartia de la següent manera: un 29,3% tenia menys de 18 anys, un 10,6% entre 18 i 24, un 27,5% entre 25 i 44, un 19,7% de 45 a 60 i un 13% 65 anys o més.
L'edat mediana era de 32 anys. Per cada 100 dones de 18 o més anys hi havia 91,5 homes.
La renda mediana per habitatge era de 25.638 $ i la renda mediana per família de 29.767 $. Els homes tenien una renda mediana de 23.825 $ mentre que les dones 17.277 $. La renda per capita de la població era de 16.484 $. Entorn del 21,6% de les famílies i el 23,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Forest». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Forest». American Fact Finder. Oficina del Cens dels Estats Units, 12-01-2010.
Viccionari
# Felicidad Gracia i Alconchel

Felicidad Gracia i Alconchel (Barcelona, 1937) és una dirigent veïnal catalana. Va néixer al carrer de l'Est del barri del Raval. El 1953, amb 16 anys, es va traslladar al barri de la Via Trajana.
Va estudiar Peritatge Mercantil, però no va exercir, sinó que va dedicar la seva vida laboral a treballar de modista. Un any després de la seva arribada al barri, el 1954, es va constituir l'Associació de Veïns de la Via Trajana. La Felicidad sempre ha estat estretament lligada a l'associació, bé com a sòcia activa o bé com a presidenta de la comunitat, impulsant i promovent un ample ventall d'accions reivindicatives per aconseguir la millora de la qualitat de vida dels habitants del barri. El 1991 va ser elegida vicepresidenta i, l'any 1992, presidenta de l'Associació de Veïns i Veïnes de la Via Trajana.
La seva implicació i participació activa en tots els projectes de millora del barri, tant en qualitat urbanística com en cohesió social, han contribuït a potenciar i dinamitzar la vida associativa de la Via Trajana. Actualment, l'Associació de Veïns i Veïnes de Via Trajana forma part de la Coordinadora d'Entitats Eix Prim. El 2004 va rebre la Medalla d'Honor de Barcelona.
# Feliciano Ramírez de Arellano y Gutiérrez de Salamanca

Feliciano Ramírez de Arellano y Gutiérrez de Salamanca, II Marquès de Fuensanta del Valle (Cadis, 9 de juny de 1826 – Còrdova, 29 de maig de 1896) fou un aristòcrata i historiador espanyol, acadèmic de la Reial Acadèmia de la Història.

## Biografia

Fill d'Antonio Ramírez de Arellano y Baena, primer marquès de Fuensanta del Valle, a la mort del seu pare heretà el títol. Es casà en primeres noces amb Cristeta Moyano y Aguilar i en segones noces amb Emilia Gómez Medina.
Va fer els estudis primaris al Col·legi de l'Asunción de Còrdova i més tard cursa Filosofia al Seminari de San Pelagio. Es llicencia en Dret a la Universitat de Granada, exercint diversos càrrecs en el camp de la judicatura. En 1893 fou escollit acadèmic numerari de la Reial Acadèmia de la Història i en 1888 de la Reial Acadèmia de Ciències Morals i Polítiques. Fou fundador entre altres de la Societat de Bibliòfils Espanyols, va ser senador per la província de Còrdova en les legislatures 1886, 1887, 1887-1888, 1888-1889, 1889-1890, 1893 i 1894-1895, conseller d'Estat i ministre del Tribunal del Contenciós. Fundador entre altres del Reial Cercle de l'Amistat de Còrdova.

## Obres

* Colección de documentos inéditos para la historia de España
* Colección de libros raros o curiosos

## Referències

* ↑ Feliciano Ramírez de Arellano a geni.com
* ↑ Biografia a la cordobapedia
* ↑ Medalla 23 Arxivat 2013-07-12 a Wayback Machine. de la RAH
* ↑ Medalla 30 Arxivat 2015-12-22 a Wayback Machine. de la RACMYP
* ↑ Biografia al web de l'Ateneo de Córdoba
# Força Aèria de Somàlia

La Força Aèria de Somali o la Força Aèria Somali (FAS) (somali: Ciidamada Cirka Soomaaliyeed; italià: "Corpo di Sicurezza della Somalia) fou un cos de l'Exèrcit Nacional de Somàlia que va existir del 1954 al 1991, i reconstituïda en 2015.

## Història

Durant el mandat italià aquesta força aèria es va anomenar Cos Aeronàutic Somali, nom que es va canviar a Força Aèria de Somali el 1960 amb la independència. Amb Siad Barre (1969-1991) es va modernitzar; molts pilots es van entrenar a la Unió Soviètica, Itàlia, Regne Unit i Estats Units i va esdevenir la millor força aèria d'Àfrica. Es van adquirir avions Mig (15, després 17 i després alguns Mig-21) i altres. A la guerra de l'Ogaden, després de la retirada dels instructors i subministraments soviètics, va afectar durament a l'aviació somali i el 1978 els somalis havien estat expulsat de l'Ogaden. Després d'això la Força Aèria Somali ja no va recuperar la seva força. A partir de 1979 va rebre assistència americana que va resultar insuficient. També va rebre equip italià, xinès, libi i d'Abu Dhabi. Els problemes econòmics del país per la guerra van fer impossible la reconstrucció. El 1988 i 1989 encara van participar en les missions contra els rebels del Moviment Nacional Somali al nord del país bombardejant Hargeisa i Burao. Amb la caiguda del règim de Barre, la Força Aèria Somali va desaparèixer (gener del 1991). El 1993, quan van arribar els americans, les restes del seu equipament estaven parades a Mogadiscio en mal estat.
Al-Shabab va començar a amenaçar el govern i la població a mitjans de la dècada de 2000 i la força aèria de Somali es va reconstituir el 2015.

## Referències

* ↑ Mahshie, Abraham. «Somalia Hopes to Reconstitute its Air Force with Renewed US Partnership» (en anglès), 27-01-2022. [Consulta: 15 març 2022].

## Enllaços externs

* Somalia, 1980-1996 ACIG (anglès)
* Caçadors somalis (anglès)
# Força Aèria de la República de Corea

La Força Aèria de la República de Corea (en coreà hangul: 대한민국 공군, en hanja: 大韓民國 空軍, romanització revisada: Daehanminguk Gong-gun), àmpliament coneguda per les seves sigles en anglès ROKAF (Republic of Korea Air Force), és la força aèria de Corea del Sud. Opera sota el comandament del Ministeri de Defensa Nacional. La ROKAF té entorn de 400 avions de combat de disseny nord-americà, i algunes aeronaus de disseny rus o coreà.

## Equipament principal
### Aeronaus

| Aeronaus | Origen | Tipus | Versions | En servei |
| Boeing 737 AEW&C | Estats Units | AWACS | E-7A | 4 |
| Northrop Grumman RQ-4B | Estats Units | HUAV | Global Hawk Block 30i | 4 |
| Airbus A330MRTT | | Refueling tanker | | 4 |
| Sikorsky S-70 Black Hawk | Estats Units | helicòpter de transport VIP helicòpter de salvament | VH-60 | 10 |
| Boeing 737 | Estats Units | avió de transport VIP | 737-3Z8 | 1 |
| Boeing CH-47 Chinook | Estats Units | helicòpter de salvament | HH-47D | 7 |
| Boeing F-15E Strike Eagle | Estats Units | cazabombarder | F-15K Eslam Eagle | 39 (60) |
| CASA CN-235 | Espanya Indonèsia | Avió de transport tàctic | CN-235-100MCN-235-220M | 128 |
| Eurocopter AS 332L Cougar | Indonèsia | helicòpter de transport VIP | AS 332 | 3 |
| Ilyushin Il-103 | Rússia | trainer | T-103 | 23 |
| KAI KT-1 Ungbi | Corea del Sud | entrenador comandament aeri davanter i enllaç | KT-1CA-1 | 88 |
| KAI T-50 Golden Eagle | Corea del Sud | entrenador avançat acrobàtic entrenador CRT / atac lleuger caça i atac lleuger | T-50 T-50B TA-50 FA-50 | 82 |
| Kamov Ka-32 "Helix-C" | Rússia | helicòpter de salvament | Ca-32T | 7 |
| Lockheed C-130 Hercules | Estats Units | Avió de transport tàctic | C-130H C-130H-30 | 84 |
| Lockheed F-16 Fighting Falcon | Estats Units Corea del Sud | Avió de caça / Avió d'entrenament | F-16C Block 32 F-16D Block 32 KF-16C Block 52 KF-16D Block 52 | 118 51 |
| Lockheed Martin F-35 Lightning II | Estats Units | | F-35A | 39(+20) |
| Northrop F-5I Tiger II | Estats Units | Avió de caça / Avió d'entrenament | F-5< br>F-5F KF-5 KF-5F | 68 |
| Hawker 800 | Regne Unit | Reconeixement aeri | Hawker 800RAHawker 800SIG | 44 |
| Sikorsky S-92A Superhawk | Estats Units | Helicòpter de transport VIP | S-92A | 3 |
| Dassault Falcon 2000 | | SIGINT | 2 |

### Artilleria de defensa aèria

| Artilleria de defensa aèria | Origen | Tipus | Versions | En servei |
| Raytheon MIM-104 Patriot | Estats Units | Míssil superfície-aire | MIM-104C PAC-2 | 3 batallons |
| KM-SAM | Corea del Sud | Míssil superfície-aire | Cheongung | 6 batallons |

## Referències

* ↑ «South Korean military aviation OrBat». Arxivat de l'original el 2013-09-30. [Consulta: 12 abril 2016].